**Önk/5-21/2019.**

Csongrád Város Önkormányzata Képviselő-testületének **2019. október 24-én** megtartott ***/21./ a l a k u l ó ü l é s é r ő l*** készült jegyzőkönyv.

**N a p i r e n d :**

1./ Dr. Kurucz Ferenc, a Helyi Választási Bizottság elnökének jelentése az önkormányzati képviselők és polgármester-választásról.

2./ A képviselők eskütétele.

3./ A polgármester eskütétele.

4./ A polgármester programjának ismertetése.

5. Javaslat a Szervezeti és Működési Szabályzat módosítására.

 6./ Az alpolgármesterek megválasztása, eskütétele.

 7./ A polgármester illetményének és költségtérítésének megállapítása.

8./ Az alpolgármesterek tiszteletdíjának és költségtérítésének megállapítása.

9./ A bizottságok tagjainak megválasztása, a nem képviselő bizottsági tagok eskütétele.

10./ Megbízás az Önkormányzat Szervezeti és Működési Szabályzatának felülvizsgálatára

**T A R T A L O M J E G Y Z É K :**

|  |  |  |
| --- | --- | --- |
| **A hozott határozatok tárgya:** | **száma:** | **oldalszáma:** |
| 1. | A napirend elfogadása. | 178 | 4-5 |
| 2. | A képviselők eskütétele  | - | 2 |
| 3. | A polgármester eskütétele | - | 3 |
| 4.  | A polgármesteri program ismertetése | - | 3-4 |
| 5. | Az alpolgármesterek megválasztására szavazatszámláló bizottság létrehozása.  | 179 | 7 |
| 6.  | Az alpolgármesterek megválasztása, eskütétele (Gyovai Gáspár főállású alpolgármester) | 180 | 9 |
| 7. | Az alpolgármesterek megválasztása, eskütétele (Cseri Gábor társadalmi megbízatású alpolgármester) | 181 | 9 |
| 8. | Bedő Tamás polgármester illetményének és költségtérítésének megállapítás.  | 182 | 11 |
| 9. | Az alpolgármesterek tiszteletdíjának és költségtérítésének megállapítása.  | 183 | 12-13 |
| 10. | A bizottságok tagjainak megválasztása, a nem képviselő bizottsági tagok eskütétele.  | 184 | 16-17 |
| 11. |  Megbízás az SZMSZ felülvizsgálatára.  | 185 | 18 |

3

**A megalkotott rendeletek száma és tárgya:**

* **26/2019. (X. 24.) önkormányzati rendelet**

 ***Az Önkormányzat és Szervei Szervezeti és Működési Szabályzatáról*** szóló 1/2013. (I. 31.) önkormányzati rendelet módosításáról.

„NET” , „I”

**Önk/5-21/2019.**

**J e g y z ő k ö n y v.**

Készült a Csongrád Város Önkormányzata Képviselő-testületének ***2019. október 24-én*** (csütörtökön), ***09.00 órai*** kezdettel megtartott ***(21.)*** **a l a k u l ó** ***üléséről***.

**Az ülés helye**: a Városháza díszterme.

**Jelen vannak**: Bedő Tamás polgármester, Cseri Gábor alpolgármester, Bartókné Vincze Zsuzsanna, Gyovai Gáspár, Gyovai Zsolt, Dr. Kádár László Levente, Laczkó Zsolt, Máté Attila, Murányi László, Nagypál Sándor, Dr. Somogyi Árpád, Dr. Törőcsik Attila képviselők, ***összesen 12-en,***

Dr. Kurucz Ferenc, a HVB elnöke, Dr. Nagymihály Gábor, a HVB elnökhelyettese, Varga Valéria, Hegedűs Ferenc, Kecskés László a helyi választási bizottság tagjai,

Dr. Szubally Brúnó, a Csongrádi Járási Hivatal vezetője, Dr. Kun József r. alezredes mb. városi rendőrkapitány, Kajtár István a Csongrádi Hivatásos Tűzoltóság parancsnoka, Mihály Sándor József, a roma nemzetiségi önkormányzat tagja,

Dr. Juhász László jegyző, Dr. Kádár Judit aljegyző, Kruppa István, a gazdálkodási iroda vezetője, Tárkányi Ferenc, a fejlesztési és üzemeltetési iroda csoportvezetője, Vincéné Dudás Katalin, a szociális és lakásügyi csoport vezetője, Dr. Mezey Szimonetta a fejlesztési és üzemeltetési iroda vezetője.

Tóth Irén, a Dr. Szarka Ödön Egyesített Egészségügyi és Szociális Intézmény igazgatója, az egészségügyi és szociális bizottság nem képviselő tagja, Kádár-Kovács Márta, az Esély Szociális és Gyermekjóléti Alapellátási Központ vezetője, Komlósi Mihály, a Városellátó Intézmény vezetője, Pintér Józsefné, a Gazdálkodási Ellátó Szervezet vezetője, Dr. Hörömpöliné Víkor Katalin, a Csongrádi Művelődési Központ és Városi Galéria mb. vezetője, Ujszászi Erika, a Tourinform Iroda vezetője, Kállainé Fodor Marianna, a Piroskavárosi Szociális és Rehabilitációs Foglalkoztató Nonprofit Kft. ügyvezetője, Lantos Sándor, a Csongrádi Közmű Szolgáltató Kft. ügyvezető igazgatója, Molnár József nyugalmazott polgármester, Gyöngyi Alexandra, a Csongrád és Térsége Széchenyi István Általános Iskola, Alapfokú Művészeti Iskola és Kollégium intézmény-vezetője, Vári László, a Bársony István Mezőgazdasági Szakképző Iskola és Kollégium igazgatója, Bimbóné Piti Éva, a Ságy M. szakképző Iskola tagintézmény-vezetője, Bélteki-Benkő Andrea a Postahivatal képviseletében

Almási Mariann és Rostáné Hajdú Erzsébet az oktatási, művelődési- és sport bizottság nem képviselő tagjai, Tóth Irén és Dr. Fekete János az egészségügyi és szociális bizottság nem képviselő tagjai, Hajdú László, Horváth János és Kókai Dezső, a városgazdasági, ügyrendi- és összeférhetetlenségi bizottság nem képviselő tagjai.

2

Donka Ferencné, a Csongrád TV ügyvezetője, Hajdú Anikó, a Csongrádi Hírmondó főszerkesztője, Majzik Attila, a Délmagyarország c. újság tudósítója

***A jelenlévők eléneklik a Magyar Himnuszt.***

**Napirend előtt:**

1. Bedő Tamás polgármester: Köszönti az alakuló ülésen megjelent megválasztott képviselő-társait, Dr. Kurucz Ferencet, a Helyi Választási Bizottság elnökét, az önkormányzati intézmények és partnerszervezetek vezetőit, a roma nemzetiségi önkormányzat képviselőit, a meghívott vendégeket és az érdeklődő lakosságot.

 Megállapítja, hogy az ülés határozatképes, mert a képviselő-testület 12 tagja jelen van. Az ülést megnyitja.

2. Bedő Tamás polgármester felkéri Dr. Kurucz Ferenc, a Helyi Választási Bizottság elnökét, tartsa meg tájékoztatóját a 2019. október 13-ai önkormányzati képviselők, polgármester és a települési nemzetiségi önkormányzati képviselők választásáról.

Dr. Kurucz Ferenc, a Helyi Választási Bizottság elnöke tájékoztatja a jelenlévőket a 2019. október 13-án megtartott önkormányzati képviselők, a polgármester, valamint a települési roma nemzetiségi önkormányzati képviselők választásának végleges eredményéről.

***A jelentést a jegyzőkönyv 1./ számú melléklete tartalmazza.***

**A napirend 2. pontja**

**Tárgy:** A Képviselő-testület tagjainak eskütétele

**Előadó:** Bedő Tamás polgármester

Bedő Tamás polgármester megköszöni a Helyi Választási Bizottság elnökének a részletes tájékoztatást. Tájékoztatja a jelenlévőket, hogy az önkormányzati törvény 28. § /2/ bekezdése alapján a megválasztott települési képviselőknek az alakuló ülésen esküt kell tenniük. Az eskü szövegét minden képviselő írásban megkapta.

Felkéri Dr. Kurucz Ferenc elnök urat, hogy a képviselőktől vegye ki az esküt

***A Képviselő-testület 11 képviselő tagja az alábbi szövegű esküt teszi le:***

*„Én ……….. becsületemre és lelkiismeretemre fogadom, hogy Magyarországhoz és annak Alaptörvényéhez hű leszek: jogszabályait megtartom és másokkal is megtartatom; képviselői tisztségemből eredő feladataimat Csongrád város fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorolom.*

 */Az eskütevő meggyőződése szerint: „Isten engem úgy segéljen !”/*

3

**A napirend 3. pontja**

**Tárgy:** Polgármester eskütétele

Dr. Kurucz Ferenc a HVB elnöke közli, hogy az önkormányzati törvény 63. §-a szerint a polgármesternek a képviselő-testület előtt esküt kell tennie, ezért megkéri Bedő Tamás polgármester urat, szíveskedjen az emelvény elé kimenni, s az esküt, az írásban kiadott szöveg szerint letenni.

Bedő Tamás polgármester a képviselő-testület előtt ***az alábbi szövegű esküt teszi le:***

*„Én ……….. becsületemre és lelkiismeretemre fogadom, hogy Magyarországhoz és annak Alaptörvényéhez hű leszek: jogszabályait megtartom és másokkal is megtartatom; polgármesteri tisztségemből eredő feladataimat Csongrád város fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorolom.*

 */Az eskütevő meggyőződése szerint: „Isten engem úgy segéljen !”/*

*Megbízólevelek átadása a polgármesternek, majd a Képviselő-testület tagjainak*

**A napirend 4. pontja**

**Tárgy:** A polgármester programjának ismertetése

**Előadó:** Bedő Tamás polgármester

Bedő Tamás: Megköszöni a Választási Bizottság minden tagjának a munkáját, örül annak, hogy nem voltak olyan események a határozathozatalon kívül, ami plusz feladatot adott volna nekik. A helyi választási iroda minden egyes munkatársának, magának a hivatalnak, a szavazatszámláló bizottságnak is megköszöni a munkát, akik az október 13-ai önkormányzati választásokhoz a munkájukkal hozzájárultak és így ma megalakulhatott a testület. A köszönet szavai először is annak a közel 6400 csongrádi polgárnak szól, akik elmentek szavazni, éltek demokratikus jogaikkal és választottak. A választás eredményét ismertette Dr. Kurucz Ferenc elnök úr. Október 13-tól a kampány lezárult, a munka megkezdődött 14-én és ahhoz, hogy a Képviselő-testület szinte változatlan maradt, az is kellett, hogy a lakosság egyfajta folytonosságot akart, de a szavazatarányosság azt is mutatja, hogy némi változást szeretnének látni. Megköszöni minden jelöltnek, Csák Ambrus polgármester jelöltnek is illetve az egyéni képviselő jelölteknek is ezt a nagyon hosszú kampányban végzett eredményes munkát és rengeteg jó ötletet. Ígéri, hogy nem fognak csukott szemekkel járni, változtatni fognak és várják azokat a javaslatokat, amelyeket a kampányban az egyik vagy másik jelölt megfogalmazott. Már több médiumban elmondta, hogy nagyjából ugyan azok a célok látszottak megjelenni a különböző programokban, de egyben mindenki egyetértett, hogy Csongrádnak tovább kell fejlődnie. Jó alapokra fognak építkezni, jó ötletek vannak, reméli, hogy ezzel a támogatással a későbbiekben meg is fognak valósulni.

4

Meg kell osztani a feladatot, a felelősséget a testületen belül, ezért új struktúrára fog javaslatot tenni, pont azért, hogy azok a kérdések, amelyek sokszor jogosan merültek fel a képviselő-testületi ülésen, az a későbbekben elkerülhetőek legyenek. Biztos abban, hogy ennek a testületnek a munkáját alapvetően át fogja hatni az, hogy a munkahelyteremtés, a vállalkozások segítése mellett, azokra a mindennapokat érintő kérdésekre is jelentős figyelmet fordítson, mint az egészségügy és a szociálpolitika. Azért is nem programbeszédet akar tartani, hiszen ő 14 pontban összefoglalta, hogy melyek azok a fontos dolgok, amelyet az öt éves mandátuma során meg kellene valósulnia, és ha nem teljesül, arra is tett egy kijelentést. A program nem egy emberé. Az lesz a program, amit a testület jövő év márciusában vagy áprilisában el fog fogadni, mint 5 éves gazdasági és munkaprogramot. Ezt nem 12 képviselő, nem egy hivatal fogja összeállítani, hanem már november hónapban meg fognak kezdődni azok a konzultációk, amelyekben civil szervezetek, társadalmi sportegyesületek és vállalkozások mondhatják el, hogy mi az, amit szeretnének reálisan, megvalósíthatóan ebben az öt évben a Képviselő-testülettől. Egy olyan program, ami sokkal szélesebb körre épül, mint néhány jelölő szervezet vagy képviselő. Ő ehhez ajánlja fel a segítségét, ebben kéri képviselő társai segítségét és kéri mindazok segítségét, akik ebben a munkában részt kívánnak venni. Nyitottak a kritikára is, hiszen a lakosság fogja szembesíteni az ígéreteikkel és a munkájukkal.

Gratulál két új képviselő társának, akik még nem ültek a képviselő testületben, Dr. Kádár László Leventének és Dr. Törőcsik Attilának. Megköszöni Havasi Jánosné Marikának 25 éves képviselői munkáját. 1994-től 2019-ig, megszakítás nélkül Csongrád Város Képviselő tagja volt. Fábián György képviselő úrnak is megköszöni a munkáját, aki 21 év képviselőség után döntött úgy, hogy nem indul újra a posztjáért. Munkájukra és a tapasztalatukra természetesen a későbbiekben is számítanak.

Bedő Tamás: Szavazásra bocsátja a kiküldött meghívó szerinti napirendi pontokat.

A Képviselő-testület egyhangúlag, vagyis 12 igen szavazat mellett a következő határozatot hozza:

**178/2019. (X. 24.) önkormányzati**

H a t á r o z a t

Csongrád Városi Önkormányzat Képviselő-testülete a 2019. október 24-ei alakuló ülésének napirendjét a következők szerint állapítja meg:

1. Dr. Kurucz Ferencnek, a Helyi Választási Bizottság elnökének jelentése az önkormányzati képviselők és polgármester választásáról, a megbízólevelek átadása

2. A képviselők eskütétele

3. A polgármester eskütétele

4. A polgármester programjának ismertetése

5. Javaslat az Önkormányzat és szervei Szervezeti és Működési Szabályzatáról szóló 1/2013. (I. 31.)önkormányzati rendelet (továbbiakban: SZMSZ) módosítására.

6. Az alpolgármesterek megválasztása, eskütétele

5

7. A polgármester illetményének és költségtérítésének megállapítása

8. Az alpolgármesterek tiszteletdíjának és költségtérítésének megállapítása

 9. A bizottságok tagjainak megválasztása, a nem képviselő bizottsági tagok eskütétele

10. Megbízás az Önkormányzat Szervezeti és Működési Szabályzatának felülvizsgálatára

**A napirend 5. pontjának tárgyalása**

**Tárgy:** Javaslat az Önkormányzat és szervei Szervezeti és Működési szabályzatáról szóló 1/2013. (I.31.) önkormányzati rendelet (továbbiakban: SZMSZ) módosítására

**Előadó:** Bedő Tamás polgármester

Bedő Tamás: Dr. Juhász László jegyző úr szóbeli kiegészítést tesz a rendelet-tervezethez, mely változás érinti az alpolgármesterek számát, hiszen eggyel többet kívánnak megválasztani. A bizottság számában is változás lesz az előző ciklushoz képest.

Dr. Juhász László: Gratulál a megválasztott képviselőknek és megköszöni a munkát a helyi választási iroda tagjainak.

Strukturális átalakításra kerül sor, eddig négy állandó bizottsága volt a testületnek, de ebben a ciklusban három állandó bizottsága lesz, ha megszavazzák a képviselők. A Városgazdasági-, Ügyrendi-és Összeférhetetlenségi Bizottság összeolvadt a korábbi Városfejlesztési és Jogi bizottsággal. Hét főből állna a bizottság.

Továbbá lenne egy Oktatási, művelődési és sport bizottság, amely 5 taggal működne és az Egészségügyi és Szociális Bizottság szintén öt taggal alakulna meg. Az SZMSZ módosítás erről szól.

*Kérdések, vélemények:*

Murányi László: Korábban az oktatási és művelődési bizottságnak volt még egy feladata az egyházzal való kapcsolattartás. Van a városnak egy egyházi iskolája, egyházi szervezetek is vannak, velük is szorosabb kapcsolatba kellene kerülni. Itt az alkalom, hogy az oktatási bizottság a nevében is ezt felvegye, hogy ne csak formalitás legyen, mint ahogyan egykor volt. Kéri, hogy gondolják meg a javaslatát.

Bedő Tamás: November 21-re be kell terjeszteni az SZMSZ felülvizsgálatát, erre a kérdésre akkor térjenek vissza. Ha most megszavazzák az SZMSZ módosítást, ez kihirdetésre kerül és rövid technikai szünetet rendel el és utána folytatódik a döntéshozatal. November 21-én átfogó felülvizsgálatra kerül az SZMSZ és akár még a bizottságok nevei is megváltozhatnak.

Bedő Tamás: Murányi László visszavonta a módosító indítványát. Szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 12 igen szavazat mellett – minősített többséggel – a következő rendeletét alkotja meg:

6

**26/2019. (X.24.) önkormányzati**

Önk/173-5/2019.

R e n d e l e t

Csongrád Városi Önkormányzatának Képviselő-testülete megalkotja a ***26/2019. (X.24.)*** önkormányzati rendeletét „***Az önkormányzat és szervei Szervezeti és Működési Szabályzatáról”*** szóló 1/2013. (I.31.) önkormányzati rendelet módosításáról.

Erről jegyzőkönyvi kivonaton:

1. A képviselő-testület tagjai

2. Bedő Tamás polgármester

3. az érintettek

Bedő Tamás polgármester: A megalkotott ***rendelet kihirdetése*** érdekében néhány percig tárgyalási ***s z ü n e t e t rendel el.***

**S z ü n e t u t á n**

Bedő Tamás: Bejelenti, hogy az előzetes nyilatkozatok alapján a képviselők beleegyeztek az ülés napirendjén szereplő személyi javaslatok nyilvános tárgyalásába, a bizottsági tagságot vállalják és a személyüket érintő döntéshozatalban nem kívánnak részt venni.

Az SZMSZ 17. § (6) bekezdése alapján a testületnek döntést kell arról hozni, hogy saját személyét érintő szavazásban részt vehet-e a képviselő.

Kéri, hogy a képviselő-testület értsen azzal egyet, hogy a testület tagjai az ülés során a személyüket érintő szavazásban nem vesznek részt.

A Képviselő-testület egyhangúlag, vagyis 12 igen szavazat mellett ***elfogadja, hogy a képviselő saját személyét érintő szavazásban ne vegyen részt.***

**A napirend 6. pontjának tárgyalása:**

**Tárgy:** Az alpolgármesterek megválasztása, eskütétele

**Előadó:** Bedő Tamás polgármester

Bedő Tamás: Az önkormányzati törvény 74. § (1) bekezdése alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy vagy több alpolgármestert választhat.

A titkos szavazás lebonyolításához szükséges egy szavazatszámláló bizottság létrehozása. A bizottság elnökének Dr. Kádár László Levente képviselőt, tagjainak Dr. Törőcsik Attilát és Gyovai Zsolt képviselőket javasolja, akik a jelölést elfogadták.

7

*Más személyre nem érkezett javaslat.*

Ha nincs más személyre javaslat, kéri, hogy az által javasolt személyekről külön-külön, kézzel szavazzanak.

Közli, hogy az érintettek a saját személyükről történő szavazásban nem vesznek részt.

Ezt követően megkérdezi a testület tagjait, egyetértenek-e azzal, hogy a bizottság elnöke Dr. Kádár László Levente képviselő legyen.

 A Képviselő-testület 11 igen szavazattal – Dr. Kádár László Levente képviselő nem szavazott - minősített többséggel, Dr. Kádár László Leventét *megválasztotta* a bizottság elnökének.

Bedő Tamás polgármester megkérdezi a testület tagjait, egyetértenek-e azzal, hogy a bizottság tagja Dr. Törőcsik Attila képviselő legyen.

A Képviselő-testület 11 igen szavazattal – Dr. Törőcsik Attila képviselő nem szavazott - minősített többséggel, Dr. Törőcsik Attilát *megválasztotta* a bizottság tagjának.

Bedő Tamás polgármester megkérdezi a testület tagjait, egyetértenek-e azzal, hogy a bizottság tagja Gyovai Zsolt képviselő legyen.

 A Képviselő-testület 11 igen szavazattal – Gyovai Zsolt képviselő nem szavazott - minősített többséggel, Gyovai Zsoltot *megválasztotta* a bizottság tagjának.

Ezzel megalakult a Szavazatszámláló Bizottság.

A Képviselő-testület a részszavazatok figyelembevételével - minősített többséggel - a következő határozatot hozza:

**179/2019. (X.24.) önkormányzati**

H a t á r o z a t

Csongrád Városi Önkormányzatának Képviselő-testülete az alpolgármesterek választása lebonyolítására a Szavazatszámláló Bizottság

***elnökének:*** Dr. Kádár László Levente képviselőt,

***tagjainak:*** Dr. Törőcsik Attila és

 Gyovai Zsolt képviselőket

megválasztotta.

Erről jegyzőkönyvi kivonaton értesítést kap:

1. a képviselő-testület tagjai

2. a polgármester hivatal dolgozói

3. Dr. Juhász László jegyző

8

Bedő Tamás: A képviselő-testület a korábbi napirend keretében (SZMSZ módosítása) döntött arról, hogy 1 fő társadalmi megbízatású és 1 fő főállású alpolgármestert választ. Társadalmi megbízatású alpolgármesternek javasolja Cseri Gábor képviselő urat és Gyovai Gáspár képviselő urat főállású alpolgármesternek javasolja megválasztani. A képviselők vállalták a jelölést, és előzetesen beleegyeztek, hogy jelölésük nyílt ülésen történjen.

Bedő Tamás: Bejelenti, hogy az alpolgármesterek megválasztásával kapcsolatos titkos szavazás lebonyolítása a megválasztott Szavazatszámláló Bizottság feladata.

Megkéri Dr. Kádár Lászlót, a bizottság elnökét, ismertesse a szavazásra vonatkozó szabályokat, az elkészített szavazólapokkal bonyolítsák le a titkos szavazást, majd ismertesse a szavazás eredményét.

Dr. Kádár László elnök: A szavazás titkosan, a hivatalos szavazólapokon történik. A szavazólapok attól hivatalosak, hogy a bizottság 3 képviselő tagjának a kézjele a lapok felső részén megtalálható.

A szavazólapokon a jelölt neve alatt, az igen vagy nem szavazatnak megfelelő körbe + vagy x jelet kell tenni.

A titkos szavazáshoz kéri igénybe venni a díszterem melletti tükörtermet.

Az urna itt lesz elhelyezve, és szavazófülke helyett kéri az onnan nyíló termet igénybe venni.

A bizottság tagjai a végén, hasonló módon szavaznak, a másik 2 tag jelenlétében. A szavazás akkor lesz eredményes, ha a 12 képviselőnek több mint a felel a jelölt mellett szavaz, tehát minimum 7 képviselő.

Bedő Tamás: A titkos szavazás idejére technikai szünetet rendel el.

**S z ü n e t**

*Szünet után*

Bedő Tamás: Felkéri Dr. Kádár László képviselő urat, ismertesse a titkos szavazás eredményét.

Dr. Kádár László képviselő, a Szavazatszámláló Bizottság elnöke ismerteti a szavazás eredményét:

A Képviselő-testület 12 tagja jelen volt, Gyovai Gáspár főállású alpolgármesterre leadott szavazatok száma 12.

Gyovai Gáspár képviselőre leadott **„igen**” szavazatok száma **10**,

 **„nem”** szavazatok száma **2.**

9

A Szavazatszámláló Bizottság megállapítja, hogy a Képviselő-testület 10 igen és 2 nem szavazattal – minősített többséggel – ***főállású alpolgármesternek Gyovai Gáspár*** képviselőt megválasztotta.

**180/2019. (X.24.) önkormányzati**

H a t á r o z a t

Csongrád Város Önkormányzatának Képviselő-testülete, titkos szavazással – a Szavazatszámláló Bizottság jelentése alapján – ***2019. október 24.*** napjától Csongrád város ***főállású alpolgármesterének***

***Gyovai Gáspár*** *képviselőt* ***megválasztotta.***

Erről jegyzőkönyvi kivonaton értesítést kap:

1. a képviselő-testület tagjai,

2. Gyovai Gáspár alpolgármester

3. Gazdálkodási iroda

4. a munkaügyi főmunkatárs

A Képviselő-testület 12 tagja jelen volt, Cseri Gábor társadalmi megbízatású alpolgármesterre leadott szavazatok száma 12,

Cseri Gábor képviselőre leadott **„igen**” szavazatok száma **12**,

 **„nem”** szavazatok száma **0.**

A Szavazatszámláló Bizottság megállapítja, hogy a Képviselő-testület 12 igen és 0 nem szavazattal – minősített többséggel –***társadalmi megbízatású alpolgármesternek Cseri Gábor*** képviselőt megválasztotta.

**181/2019. (X.24.) önkormányzati**

H a t á r o z a t

Csongrád Város Önkormányzatának Képviselő-testülete, titkos szavazással – a Szavazatszámláló Bizottság jelentése alapján – ***2019. október 24.*** napjától Csongrád város ***társadalmi megbízatású alpolgármesterének***

***Cseri Gábor*** *képviselőt* ***megválasztotta.***

Erről jegyzőkönyvi kivonaton értesítést kap:

1. a képviselő-testület tagjai,

2. Cseri Gábor alpolgármester

3. Gazdálkodási iroda

4. a munkaügyi főmunkatárs

10

Bedő Tamás polgármester gratulál a megválasztott alpolgármestereknek.

Bejelenti, hogy a megválasztott ***alpolgármestereknek*** e minőségükben is ***esküt kell*** tenniük a képviselő-testület előtt. Ennek megtételére felkéri Gyovai Gáspár és Cseri Gábor alpolgármestereket.

Gyovai Gáspár és Cseri Gábor alpolgármesterek az alábbi esküszöveget felolvasva, leteszik az esküt.

***„****Én ……….. becsületemre és lelkiismeretemre fogadom, hogy Magyarországhoz és annak Alaptörvényéhez hű leszek: jogszabályait megtartom és másokkal is megtartatom;* ***alpolgármesteri*** *tisztségemből eredő feladataimat Csongrád város fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorolom.”*

Bedő Tamás polgármester megkéri az alpolgármestereket, hogy foglalják el helyüket az emelvényen.

**A napirend 7. pontjának tárgyalása**

**Tárgy:** Bedő Tamás polgármester illetményének és költségtérítésének megállapítása.

**Előadó:** Dr. Juhász László jegyző

Dr. Juhász László: A Képviselő-testületnek a polgármester juttatásait illetően nincs mérlegelési jogköre, mind az illetmény, mind a költségtérítés törvényben rögzített fix összeg. Az önkormányzati törvény 71. § (4) bekezdésének f.) pontja alapján, figyelemmel a 71. § (4) bekezdésében foglaltakra, a polgármester illetménye 2019. október 13. napjától havi bruttó 698.000,- Ft. Az önkormányzati törvény 71. § (6) bekezdése értelmében a polgármester az illetményének 15%-ában meghatározott összegű költségtérítésre jogosult, melynek havi összege 104.700,- Ft. Mérlegelési jogköre itt nincs a testületnek, ezt a törvény szabályozza.

Jelen döntést határozati formában kell meghozni.

*Kérdés, vélemény nem hangzott el.*

Bedő Tamás polgármester szavazásra bocsátja az előterjesztett havi bruttó 698.000,- Ft illetmény és 104.700 Ft költségtérítés megállapítását.

A Képviselő-testület 11 igen szavazat mellett – Bedő Tamás polgármester nem szavazott – minősített többséggel elfogadja az illetmény megállapítását és a következő határozatot hozza:

11

**182/2019. (X.24.) önkormányzati**

H a t á r o z a t

Csongrád Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. tv. 71.§ (4)bekezdésének f.)pontja alapján ***Bedő Tamás Albert, Csongrád város polgármestere*** illetményét ***2019. október 13.*** ***napjától*** havi bruttó **698.000,-** Ft-ban, költségtérítését havi bruttó **104.700,-** Ft-ban állapítja meg.

A Képviselő-testület utasítja a jegyzőt, hogy a szükséges okmányokat készítse el.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. a képviselő-testület tagjai,

2. Bedő Tamás polgármester

3. Munkaügyi Főmunkatárs,

4. Gazdálkodási Iroda

**A napirend 8. pontjának tárgyalása**

**Tárgy:** Az alpolgármesterek illetményének, tiszteletdíjának és költségtérítésének megállapítása

**Előadó**: Bedő Tamás polgármester

Bedő Tamás: Tájékoztatja a képviselő-testületet, hogy az illetmények megállapításánál a törvény által meghatározott minimumot, illetve a társadalmi alpolgármesternél pedig a polgármester béréből történő levezetéssel szintén a törvényileg fixált összeget fogják megállapítani.

A főállású alpolgármester illetményének összegét a polgármester illetményének 70-90 % közötti összegben kell megállapítani. Erre tekintettel, az illetményt havi bruttó 490.000,- Ft-ban, költségtérítését ennek 15 %-ban, vagyis 73.500,- Ft-ban javasolja megállapítani.

Bejelenti, hogy az előzetes nyilatkozat alapján a megválasztott alpolgármester az illetménye megállapításával kapcsolatos döntéshozatalban nem vesz részt.

*Kérdés, vélemény nem hangzott e.*

Bedő Tamás polgármester szavazásra bocsátja az előterjesztett havi bruttó 490.000,- Ft illetmény megállapítását.

12

A Képviselő-testület 10 igen, 0 nem szavazat és 1 tartózkodás mellett – Gyovai Gáspár alpolgármester nem szavazott – ***minősített többséggel*** elfogadja az illetmény fentiek szerinti megállapítását.

Bedő Tamás polgármester szavazásra bocsátja az előterjesztett havi bruttó 73.500,- Ft költségtérítés megállapítását.

A Képviselő-testület 10 igen, 0 nem szavazat és 1 tartózkodás mellett – Gyovai Gáspár alpolgármester nem szavazott – ***minősített többséggel*** elfogadja a költségtérítés fentiek szerinti megállapítását.

Bedő Tamás: Tájékoztatja a Képviselő-testületet, hogy a társadalmi megbízatású alpolgármester tiszteletdíját 2019. október 24. napjától havi bruttó 314.100,- Ft-ban, a költségtérítését annak 15 %-ában, 47.100,- Ft-ban állapítsák meg.

Bedő Tamás polgármester szavazásra bocsátja az előterjesztett havi bruttó 314.100,- Ft illetmény megállapítását.

A Képviselő-testület 11 igen, 0 nem szavazat és 0 tartózkodás mellett – Cseri Gábor alpolgármester nem szavazott – ***minősített többséggel*** elfogadja az illetmény fentiek szerinti megállapítását.

Bedő Tamás polgármester szavazásra bocsátja az előterjesztett havi bruttó 47.100,- Ft költségtérítés megállapítását.

A Képviselő-testület 11 igen, 0 nem szavazat és 0 tartózkodás mellett – Cseri Gábor alpolgármester nem szavazott – ***minősített többséggel*** elfogadja a költségtérítés fentiek szerinti megállapítását.

A Képviselő-testület a fenti részszavazatok alapján az alábbi határozatot hozza:

**183/2019. (X. 24.) önkormányzati**

**H a t á r o z a t**

Csongrád Városi Önkormányzat Képviselő-testülete Gyovai Gáspár főállású ***alpolgármester*** illetményét ***2019. október 24.*** ***napjától*** havi bruttó ***490.000,-*** Ft-ban, költségtérítését havi bruttó ***73.500,- Ft***-ban állapítja meg.

Csongrád Városi Önkormányzat Képviselő-testülete ***Cseri Gábor társadalmi megbízatású alpolgármester*** tiszteletdíját ***2019. október 24.*** ***napjától*** havi bruttó ***314.100,- Ft***-ban, költségtérítését havi bruttó ***47.100,- Ft***-ban állapítja meg.

A Képviselő-testület utasítja a jegyzőt, hogy a szükséges okmányokat készítse el.

Határidő: azonnal

Felelős: Dr. Juhász László jegyző

13

Erről jegyzőkönyvi kivonaton értesítést kap:

1. a képviselő-testület tagjai,

2. Gyovai Gáspár alpolgármester

3. Cseri Gábor alpolgármester

4. Munkaügyi Főmunkatárs,

5. Gazdálkodási Iroda

**A napirend 9. pontjának tárgyalása**

**Tárgy:** A bizottságok tagjainak megválasztása, a nem képviselő bizottsági tagok eskütétele

**Előadó:** Bedő Tamás polgármester

Bedő Tamás: Az önkormányzati törvény 57. § /1/ bekezdése szerint a képviselő-testület határozza meg bizottságai szervezetét és választja meg bizottságait. Ennek megfelelően a mai napon elfogadott SZMSZ szerint a testület kettő 5-5 tagú, illetve egy 7 tagú bizottságot hozott létre.

A képviselők díjazása nem változik a megállapított összeghez képest, ami egyébként a törvényben rögzített köztisztviselői illetményalaphoz van kötve, ezt nem haladja meg.

Tehát lesz egy 7 tagú városgazdasági, ügyrendi- és összeférhetetlenségi bizottság, egy 5 tagú oktatási, művelődési és sport bizottság valamint egy 5 tagú egészségügyi és szociális bizottság.

Az önkormányzati törvény kimondja, hogy a bizottságok elnökét és tagjainak több mint a felét a települési képviselők közül kell megválasztani. A polgármester és az alpolgármesterek nem lehet bizottság elnöke, sem tagja.

A törvény előírása szerint az egyes bizottságokban nem képviselő, külső szakembert is választhat a testület. A nem képviselő, külső szakemberekre vonatkozó javaslatát az egyeztetések alapján terjeszti a testület elé.

**a.) Városgazdasági, Ügyrendi és Összeférhetetlenségi Bizottság**

*elnökének*: Murányi László képviselőt,

*alelnökének*: Dr. Kádár László Levente képviselőt,

*tagjainak:* Gyovai Zsolt és Nagypál Sándor képviselőket javasolja megválasztani.

*Külső szakember tagjainak:*

Hajdú Lászlót, Horváth Jánost a kereskedelmi kamara csongrádi elnökét és Kókai Dezső vállalkozót javasolja megválasztani.

*Más személyre javaslat nem hangzott el.*

Szavazásra bocsátja Murányi László képviselő személyét a bizottság elnökének.

A képviselő-testület 10 igen, 1 nem szavazat és 0 tartózkodás mellett – Murányi László képviselő nem szavazott – minősített többséggel, ***Murányi László*** képviselőt megválasztotta a városgazdasági, ügyrendi és összeférhetetlenségi bizottság ***elnökének.***

14

Szavazásra bocsátja Dr. Kádár László Levente képviselő személyét a bizottság alelnökének.

A képviselő-testület 11 igen szavazattal – Dr. Kádár László Levente képviselő nem szavazott – minősített többséggel, ***Dr. Kádár László Levente*** képviselőt megválasztotta a városgazdasági, ügyrendi és összeférhetetlenségi bizottság ***alelnökének.***

Szavazásra bocsátja Gyovai Zsolt képviselő személyét a bizottság tagjának.

A képviselő-testület 11 igen szavazattal –Gyovai Zsolt képviselő nem szavazott – minősített többséggel, ***Gyovai Zsolt*** képviselőt megválasztotta a városgazdasági, ügyrendi és összeférhetetlenségi bizottság ***tagjának.***

Szavazásra bocsátja Nagypál Sándor képviselő személyét a bizottság tagjának.

A képviselő-testület 10 igen, 1 nem szavazat és 0 tartózkodás mellett – Nagypál Sándor képviselő nem szavazott – minősített többséggel, ***Nagypál Sándor*** képviselőt megválasztotta a városgazdasági, ügyrendi és összeférhetetlenségi bizottság ***tagjának.***

Szavazásra bocsátja Hajdú László személyét a bizottság külső szakember tagjának.

A képviselő-testület 11 igen, 1 nem szavazat és 0 tartózkodás mellett minősített többséggel, ***Hajdú Lászlót*** megválasztotta a városgazdasági, ügyrendi és összeférhetetlenségi bizottság ***külső szakember*** ***tagjának.***

Szavazásra bocsátja Horváth János személyét a bizottság külső szakember tagjának.

A képviselő-testület egyhangúlag, vagyis 12 igen szavazat mellett minősített többséggel, ***Horváth Jánost*** megválasztotta a városgazdasági, ügyrendi és összeférhetetlenségi bizottság ***külső szakember*** ***tagjának.***

Szavazásra bocsátja Kókai Dezső személyét a bizottság külső szakember tagjának.

A képviselő-testület 11 igen, 1 nem szavazat és 0 tartózkodás mellett minősített többséggel, ***Kókai Dezsőt*** megválasztotta a városgazdasági, ügyrendi és összeférhetetlenségi bizottság ***külső szakember*** ***tagjának.***

15

**b.) A polgármester az Egészségügyi és Szociális Bizottság**

*elnökének:* Dr. Somogyi Árpád képviselőt

*tagjainak:* Nagypál Sándor és Máté Attila képviselőket

*külső szakember tagjainak*: Dr. Fekete János és Tóth Irént javasolja megválasztani.

*Más személyre javaslat nem hangzott el.*

Szavazásra bocsátja Dr. Somogyi Árpád képviselő személyét a bizottság elnökének.

A Képviselő-testület 11 igen szavazattal – Dr. Somogyi Árpád képviselő nem szavazott – minősített többséggel, ***Dr. Somogyi Árpád*** képviselőt megválasztotta az egészségügyi és szociális bizottság ***elnökének.***

*Az eddig elhangzottakat a 2250. számú hangszalag B.) oldal 001-től végig tartalmazza.*

Szavazásra bocsátja Nagypál Sándor képviselő személyét a bizottság tagjának.

A Képviselő-testület 10 igen, 1 nem szavazat és 0 tartózkodás mellett –Nagypál Sándor képviselő nem szavazott – minősített többséggel, ***Nagypál Sándor*** képviselőt megválasztotta az egészségügyi és szociális bizottság ***tagjának.***

Szavazásra bocsátja Máté Attila képviselő személyét a bizottság tagjának.

A Képviselő-testület 11 igen szavazattal – Máté Attila képviselő nem szavazott – minősített többséggel, ***Máté Attila*** képviselőt megválasztotta az egészségügyi és szociális bizottság ***tagjának.***

Szavazásra bocsátja Dr. Fekete János képviselő személyét a bizottság külső szakember tagjának.

A Képviselő-testület 11 igen, 1 nem szavazat és 0 tartózkodás mellett minősített többséggel, ***Dr. Fekete Jánost*** megválasztotta az egészségügyi és szociális bizottság ***külső szakember*** ***tagjának.***

Szavazásra bocsátja Tóth Irén képviselő személyét a bizottság külső szakember tagjának.

A Képviselő-testület egyhangúlag vagyis 12 igen szavazat mellett minősített többséggel, ***Tóth Irént*** megválasztotta az egészségügyi és szociális bizottság ***külső szakember*** ***tagjának.***

16

**c.) A polgármester az Oktatási, Művelődési- és Sport Bizottság**

*elnökének:* Bartókné Vincze Zsuzsanna képviselőt,

*tagjainak:* Dr. Törőcsik Attilát és Laczkó Zsolt képviselőket,

*külső szakember tagjainak:* Almási Mariannt és Rostáné Hajdú Erzsébetet javasolja megválasztani.

*Más személyre javaslat nem hangzott el.*

Szavazásra bocsátja Bartókné Vincze Zsuzsanna képviselő személyét a bizottság elnökének.

A Képviselő-testület 11 igen szavazattal –Bartókné Vincze Zsuzsanna képviselő nem szavazott – minősített többséggel, ***Bartókné Vincze Zsuzsanna*** képviselőt megválasztotta az oktatási, művelődési és sport bizottság ***elnökének.***

Szavazásra bocsátja Laczkó Zsolt képviselő személyét a bizottság tagjának.

A Képviselő-testület 11 igen szavazattal – Laczkó Zsolt képviselő nem szavazott – minősített többséggel, ***Laczkó Zsolt*** képviselőt megválasztotta az oktatási, művelődési és sport bizottság ***tagjának.***

Szavazásra bocsátja Dr. Törőcsik Attila képviselő személyét a bizottság tagjának.

A Képviselő-testület 11 igen szavazattal – Dr. Törőcsik Attila képviselő nem szavazott – minősített többséggel, ***Dr. Törőcsik Attila*** képviselőt megválasztotta az oktatási, művelődési és sport bizottság ***tagjának.***

A bizottság külső szakember tagjainak javasolt személyeket külön-külön szavaztatja meg.

A képviselő-testület egyhangúlag, vagyis 12-12 igen szavazattal – minősített többséggel – az oktatási, művelődési és sport bizottság ***külső szakember tagjainak*** ***Almási Mariannt*** és ***Rostáné Hajdú Erzsébetet*** megválasztotta.

A Képviselő-testület a részszavazatok figyelembevételével – minősített többséggel – a következő határozatot hozza:

**184/2019. (X. 24.) önkormányzati**

**H a t á r o z a t**

Csongrád Városi Önkormányzat Képviselő-testületének – A*z Önkormányzat és Szervei Szervezeti és Működési Szabályzatáról* szóló 1/2013. (I. 31.) önkormányzati rendelete alapján -az alábbiak szerint **2019. október 24. napjával** megválasztotta a bizottságok elnökeit, valamint képviselő és külső szakember tagjait:

17

**Városgazdasági, Ügyrendi és Összeférhetetlenségi** **Bizottság**

elnök: Murányi László,

alelnök: Dr. Kádár László Levente,

tagok: Gyovai Zsolt és Nagypál Sándor képviselők,

 Hajdú László, Horváth János és Kókai Dezső nem képviselő, külső szakember tagok

**Oktatási, Művelődési-és Sport Bizottság**

elnök: Bartókné Vincze Zsuzsanna,

tagok: Dr. Törőcsik Attilaés Laczkó Zsoltképviselők,

 Almási Mariann és Rostáné Hajdú Erzsébet nem képviselő, külső szakember tagok

**Egészségügyi-és Szociális Bizottság**

elnök: Dr. Somogyi Árpád,

tagok: Nagypál Sándor és Máté Attila képviselők,

 Dr. Fekete János és Tóth Irén nem képviselő, külső szakember tagok

Erről jegyzőkönyvi kivonaton értesítést kap:

1. a képviselő-testület tagjai,

2. Gazdálkodási Iroda

Bedő Tamás: Tájékoztatja a megjelenteket, hogy az önkormányzati törvény 40. § /1/ bekezdése alapján a bizottságok nem képviselő tagjainak is esküt kell tenniük a képviselő-testület előtt.

Az eskü letétéig a bizottság tagja nem gyakorolhatja jogait.

Megkéri a megválasztott nem képviselő bizottsági tagokat, fáradjanak ki az emelvény elé.

A polgármester előolvasásával a megválasztott, jelen lévő nem képviselő bizottsági tagok – saját nevükben az alábbi szövegű esküt teszik le:

*Én ………… becsületemre és lelkiismeretemre fogadom, hogy Magyarországhoz és annak Alaptörvényéhez hű leszek: jogszabályait megtartom és másokkal is megtartatom; bizottsági tagsági tisztségemből eredő feladataimat Csongrád város fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorolom.*

*/Az eskütevő meggyőződése szerint: „Isten engem úgy segéljen !”/*

18

**A napirend 10. pontjának tárgyalása**

**Tárgy:** Megbízás az Önkormányzat Szervezeti és Működési Szabályzatának felülvizsgálata

**Előadó:** Bedő Tamás polgármester

Bedő Tamás: Szóbeli előterjesztésben tájékoztatja a képviselő-testületet, hogy az önkormányzati törvény 43. § (3) bekezdése értelmében az alakuló, vagy azt követő ülésen el kell végezni az SZMSZ felülvizsgálatát.

A következő határozati javaslatot terjeszti elő:

„Csongrád Város Önkormányzatának Képviselő-testülete felkéri a Városgazdasági, Ügyrendi és ÖsszeférhetetlenségiBizottságot**,** hogy az Önkormányzat és Szervei Szervezeti és Működési Szabályzatának a helyi önkormányzatokról szóló 2011. évi CLXXXIX. tv. 43. § /3/ bekezdése szerinti felülvizsgálatát végezze el.

- A Szabályzat szükséges módosítására, kiegészítésére vonatkozó javaslatát készítse elő a képviselő-testület soron következő rendes ülésére.

- A Képviselő-testület kéri a jegyzőt, hogy a bizottság munkájában a hivatal segítő közreműködéssel vegyen részt.

 ***Határidő:*** a képviselő-testület november 21-ei ülése

***Felelős:*** a bizottság elnöke, valamint a jegyző

Bedő Tamás: Szavazásra bocsátja a határozati javaslat elfogadását.

A Képviselő-testület egyhangúlag, vagyis 12 igen szavazat mellett – minősített többséggel – a következő határozatot hozza:

**185/2019. (X. 24.) önkormányzati**

**H a t á r o z a t**

Csongrád Városi Önkormányzat Képviselő-testülete felkéri a Városgazdasági, Ügyrendi és ÖsszeférhetetlenségiBizottságot**,** hogy az Önkormányzat és Szervei Szervezeti és Működési Szabályzatának a helyi önkormányzatokról szóló 2011. évi CLXXXIX. tv. 43. § /3/ bekezdése szerinti felülvizsgálatát végezze el.

- A Szabályzat szükséges módosítására, kiegészítésére vonatkozó javaslatát készítse elő a képviselő-testület soron következő rendes ülésére.

- A Képviselő-testület kéri a jegyzőt, hogy a bizottság munkájában a hivatal segítő közreműködéssel vegyen részt.

Határidő: a képviselő-testület november 21-ei ülése

Felelős: a bizottság elnöke, valamint a jegyző

Erről jegyzőkönyvi kivonaton értesítést kap:

1. a képviselő-testület tagjai

2. a bizottság elnöke

3. Dr. Juhász László jegyző

19

Bedő Tamás: Tájékoztatja a képviselőket, hogy október 30-án egy rendkívüli ülést kíván tartani. Folyamatban lévő ügyek vannak, melyekben testületi döntést kell hozni.

Megköszöni az alakuló ülésen a képviselők megjelenését, megkezdődik a munka, nehéz, de eredményekben gazdag öt év lesz előttük.

*További kérdés, vélemény nem hangzott el.*

Bedő Tamás polgármester az alakuló ülést 10:15 órakor bezárja.

K.m.f.

 Bedő Tamás Dr. Juhász László

 polgármester jegyző

***1. számú melléklet***

**Tisztelt Polgármester Úr, Képviselő Asszony, Képviselő Urak, Hölgyeim és Uraim!**

A Helyi Választási Bizottság nevében tisztelettel köszöntöm Önöket a 2019. október 13-ai választást követő képviselő-testület alakuló ülésén.

Röviden szeretném ismertetni a 2019. évi önkormányzati választásokkal kapcsolatosan végzett választási bizottsági munkát.

Az új Helyi Választási Bizottság a Képviselő-testület 2019. augusztus 13-ai ülésén került megválasztásra ifj. Dr. Nagymihály Gábor, Varga Valéria tagokkal, Fássy Anita Katalin és Bárány Gábor póttagokkal, valamint jómagam elnökletével.

A későbbiekben csatlakoztak bizottságunkhoz a jelöltek delegáltjai; Hegedűs Ferenc és Kecskés László, ezáltal a bizottság a választás napján 5 fővel végezte munkáját.

Csongrád városa a 2019. október 13-a választáson „felnőttként” viselkedett a jelöltek is „felnőttként” viselkedtek az egész város képviselő jelöltjeit és polgármestereit segítő stáb.

A bizottság szükség szerint ülésezett, és a választási törvényben meghatározott feladatait látta el, döntött a jelöltek nyilvántartásba vételéről, a kompenzációs listák nyilvántartásba vételéről, ez utóbbiak sorszámáról, a roma nemzetiségi jelöltek nyilvántartásba vételéről, nevezettek szavazólapra való felkerülésének sorrendjéről, a szavazólapok adattartalmáról.

A bizottság megállapította és közzétette a polgármester, a képviselő-testületi választás és a roma nemzetiségi választás eredményét.

A bizottság működése során 88 határozatot hozott, mindegyiket egyhangú szavazattal. A bizottsághoz a választási kampány ideje alatt, a választás napján, valamint az azt követő 3 napon belül bejelentés, kifogás, fellebbezés nem érkezett. Többször keresték telefonon, személyesen, de mindenki megértette, tudomásul vette a választással járó kötelezettségeket és feladatokat.

Tisztelt Polgármester Úr, Tisztelt Képviselő-testület!

A 2019. október 13-ai önkormányzati választáson Csongrád városban a névjegyzékbe felvett választópolgárok száma 13.601 fő volt a választás napján, amelyből választójogát 6.440 fő gyakorolta, ami 49,3 %-os részvételt jelent. Ez 5 évvel ezelőtt 47 % volt. A választáson 2 független polgármester-jelölt és 37 képviselő-jelölt indult 5 párt színeiben, független képviselő jelölt 8 volt. A 11 fős képviselő-testületbe 8 egyéni választókerületből, míg 3-an kompenzációs listáról juthattak be.

A roma nemzetiségi névjegyzéken 264 fő szerepelt, ebből 101 fő gyakorolta a választás napján a választójogát, akik 10 jelölt közül választhattak, közülük 5 fő a FIROSZ, míg 5 fő a CÖCE jelöltje volt. Ezen felül Csongrád városban egy-egy fő szerepelt a görög, lengyel, német és örmény nemzetiségi névjegyzékben, akik országos listára szavazhattak.

2

A választási eredmények városunkban az alábbiak szerint alakultak:

Csongrád város polgármestere Bedő Tamás független jelölt lett, aki a választópolgároktól 3355 szavazatot kapott, ezzel megelőzve Csák Ambrust, aki 2991 szavazatot kapott.

Az egyéni választókerületben megválasztott képviselők:

1. sz. egyéni választókerület: Dr. Somogyi Árpád – független 349 szavazat

2. sz. egyéni választókerület: Nagypál Sándor – független 244 szavazat

3. sz. egyéni választókerület: Murányi László Összefogás Csongrádért Egyesület - 263 szavazat

4. sz. egyéni választókerület: Cseri Gábor - független 369 szavazat

5. sz. egyéni választókerület: Máté Attila - Fidesz 506 szavazat

6. sz. egyéni választókerület: Gyovai Zsolt - Fidesz 350 szavazat

7. sz. egyéni választókerület: Dr. Kádár László Levente - független 307 szavazat

8. sz. egyéni választókerület: Gyovai Gáspár - Fidesz, 289 szavazat

A kompenzációs listáról a mandátumkiosztás sorrendjében a képviselő-testületbe jutó képviselők: Dr. Törőcsik Attila Összefogás Csongrádért Egyesület, Laczkó Zsolt Mi Hazánk és Bartókné Vincze Zsuzsanna FIDESZ-KDNP részéről.

Polgármester Úr, Képviselő Asszony, Képviselő Urak!

Gratulálok a megválasztásukhoz a felelősségteljes munkájukhoz. Bízok abban, a magam részéről és feltehetően a város elvárása is, hogy ahhoz az ígéretekhez méltóan és azokhoz hűen teljesítsék a feladataikat, amit a kampányban illetve a kampány előtt megígértek és ezt tegyék a város érdekében, tartsák szem előtt a város érdekét. Gratulálok azoknak is, akik megmérettették magukat és most nem jutottak be a Képviselő-testületbe, de tőlük is azt szeretném kérni, hogy amit a kampány során elhangzott, azokkal az ígéretekkel és tettekkel, az itt megválasztott testületi tagokat illetve a polgármester urat segítsék, mert nagyon jó ötletek és elképzelések voltak. Ha valaki komolyan gondolta, hogy segít ezen a városon és nem csak pozícióharc volt, akkor nem zárul le részére a választásokkal ez az időszak, hanem az elkövetkező időkben is megkeresi a képviselőket illetve a polgármester urat. Higgyék el, fogékonyak lesznek rá és örülnek az ötleteknek.

Külön gratulálok két képviselő úrnak. Megszakítás nélkül a 8. képviselő-testületi ciklusát kezdi Murányi László és Nagypál Sándor. A 7. ciklusát kezdi Gyovai Gáspár a mai nappal.

Megjegyzem, hogy a megyei közgyűlésbe a városból Gyovai Gáspár jutott be.

Csongrádon 5 fős nemzetiségi önkormányzat alakulhat, miután ez a választás is eredményes volt. A 10 jelöltből a legtöbb szavazatot elért 5 fő jut mandátumhoz.

A testület tagjai: Mihály Sándor József (66 szav.), Lakatos Attila (60 szav.), Demeter István (59 szav.), Kállai Dezsőné (58 szav.) és Petrovics Sándor (44 szav.)

3

Végezetül szeretném megköszönni a helyi választási iroda munkánkat segítő döntés-előkészítő tevékenységét, a választási irodának, illetve a szavazatszámláló bizottságoknak a választások törvényes lebonyolításában történő közreműködését.

Köszönöm a választási bizottság minden tagjának közreműködését, munkáját.

Tisztel Polgármester Úr, Képviselő Hölgyek, Urak!

Felelősségteljes nehéz munkájukhoz, az elkövetkezett időben nagyon sok kitartást, jó erőt, türelmet, biztos családi hátteret, nagyon jó munkát és egészséget kívánok a választási bizottság nevében.

Csongrád, 2019. október 24.

Dr. Kurucz Ferenc

a Helyi Választási Bizottság elnöke s.k.